CELEX: 61998CJ0391
Language: fi
Date: 1999-10-21 00:00:00
Title: Yhteisöjen tuomioistuimen tuomio (kuudes jaosto) 21 päivänä lokakuuta 1999. # Euroopan yhteisöjen komissio vastaan Helleenien tasavalta. # Jäsenyysvelvoitteiden noudattamatta jättäminen - Direktiivi 90/667/ETY - Direktiivin määräajassa tapahtuvan täytäntöönpanon laiminlyönti. # Asia C-391/98.

Avis juridique important

|

61998J0391

Yhteisöjen tuomioistuimen tuomio (kuudes jaosto) 21 päivänä lokakuuta 1999.  -  Euroopan yhteisöjen komissio vastaan Helleenien tasavalta.  -  Jäsenyysvelvoitteiden noudattamatta jättäminen - Direktiivi 90/667/ETY - Direktiivin määräajassa tapahtuvan täytäntöönpanon laiminlyönti.  -  Asia C-391/98.  

Oikeustapauskokoelma 1999 sivu I-07381

AsianosaisetTuomion perustelutPäätökset oikeudenkäyntikuluistaPäätöksen päätösosa
Avainsanat

Jäsenvaltiot - Velvoitteet - Direktiivien täytäntöönpano - Jäsenyysvelvoitteiden noudattamatta jättäminen, jota ei ole kiistetty (EY:n perustamissopimuksen 169 artikla (josta on tullut EY 226 artikla)) 

Asianosaiset

Asiassa C-391/98, Euroopan yhteisöjen komissio, asiamiehenään oikeudellisen yksikön virkamies M. Condou-Durande, prosessiosoite Luxemburgissa c/o oikeudellisen yksikön virkamies C. Gómez de la Cruz, Centre Wagner, Kirchberg, kantajana, vastaan Helleenien tasavalta, asiamiehinään ulkoasiainministeriön yhteisön oikeutta koskevia asioita hoitavan oikeudellisen erityisosaston tarkastaja N. Dafniou ja valtion oikeudellisen neuvoston oikeudellinen neuvonantaja I. Chalkias, prosessiosoite Luxemburgissa Kreikan suurlähetystö, 117 Val Sainte-Croix, vastaajana, jossa kantaja vaatii yhteisöjen tuomioistuinta toteamaan, että Helleenien tasavalta ei ole noudattanut elintarvikehygieniasta 14 päivänä kesäkuuta 1993 annetun neuvoston direktiivin 93/43/ETY (EYVL L 175, s. 1) mukaisia velvoitteitaan, koska se ei ole säädetyssä määräajassa antanut kyseisen direktiivin noudattamisen edellyttämiä lakeja, asetuksia ja hallinnollisia määräyksiä, YHTEISÖJEN TUOMIOISTUIN (kuudes jaosto), toimien kokoonpanossa: kuudennen jaoston puheenjohtajana toimiva P. J. G. Kapteyn sekä tuomarit G. Hirsch ja H. Ragnemalm (esittelevä tuomari), julkisasiamies: P. Léger, kirjaaja: R. Grass, ottaen huomioon esittelevän tuomarin kertomuksen, kuultuaan julkisasiamiehen 10.6.1999 pidetyssä istunnossa esittämän ratkaisuehdotuksen, on antanut seuraavan tuomion 

Tuomion perustelut

1 Euroopan yhteisöjen komissio on nostanut EY:n perustamissopimuksen 169 artiklan (josta on tullut EY 226 artikla) nojalla kanteen, joka on saapunut yhteisöjen tuomioistuimeen 4.11.1998 ja jossa yhteisöjen tuomioistuinta vaaditaan toteamaan, että Helleenien tasavalta ei ole noudattanut elintarvikehygieniasta 14 päivänä kesäkuuta 1993 annetun neuvoston direktiivin 93/43/ETY (EYVL L 175, s. 1; jäljempänä direktiivi) mukaisia velvoitteitaan, koska se ei ole säädetyssä määräajassa antanut kyseisen direktiivin noudattamisen edellyttämiä lakeja, asetuksia ja hallinnollisia määräyksiä. 2 Direktiivin 16 artiklan nojalla jäsenvaltioiden oli saatettava direktiivin noudattamisen edellyttämät lait, asetukset ja hallinnolliset määräykset voimaan viimeistään 30 kuukautta sen antamisen jälkeen eli viimeistään 14.12.1995 ja ilmoitettava tästä komissiolle viipymättä. 3 Koska komissio ei ollut saanut ilmoitusta toimenpiteistä direktiivin saattamiseksi osaksi Kreikan oikeusjärjestystä eikä sillä ollut tiedossaan mitään muutakaan seikkaa, jonka perusteella se olisi voinut todeta Helleenien tasavallan täyttäneen tämän velvoitteen, se aloitti perustamissopimuksen 169 artiklan mukaisen menettelyn ja kehotti 27.2.1996 päivätyllä kirjeellään Kreikan hallitusta esittämään huomautuksensa kahden kuukauden määräajassa. 4 Kreikan hallitus vastasi komissiolle 14.5.1996 päivätyllä kirjeellä, että direktiivin täytäntöönpanoa koskeva esitys oli laadittu ja että sitä viimeisteltiin parhaillaan toimivaltaisissa ministeriöissä. 5 Koska komissio ei ollut saanut mitään muuta tietoa direktiivin täytäntöönpanosta, se lähetti 23.12.1996 päivätyllä kirjeellään Helleenien tasavallalle perustellun lausunnon, jossa se kehotti tätä toteuttamaan direktiiviin perustuvien velvoitteiden noudattamisen edellyttämät toimenpiteet kahden kuukauden kuluessa perustellun lausunnon tiedoksiantamisesta. 6 Koska Kreikan hallitus ei ollut ilmoittanut näiden toimenpiteiden toteuttamisesta, komissio nosti käsiteltävänä olevan kanteen. 7 Kreikan hallitus myöntää, että direktiiviä ei ole pantu täytäntöön määräajassa. Se väittää kuitenkin, että toimivaltaiset elimet ovat jo laatineet asetuksen, jonka toimivaltaiset ministerit allekirjoittavat ja joka sen jälkeen julkaistaan Helleenien tasavallan virallisessa lehdessä. 8 Koska direktiiviä ei ole pantu täytäntöön säädetyssä määräajassa, komission kanne on hyväksyttävä. 9 Näin ollen on todettava, että Helleenien tasavalta ei ole noudattanut direktiivin mukaisia velvoitteitaan, koska se ei ole antanut säädetyssä määräajassa kyseisen direktiivin noudattamisen edellyttämiä lakeja, asetuksia ja hallinnollisia määräyksiä. 

Päätökset oikeudenkäyntikuluista

Oikeudenkäyntikulut 10 Yhteisöjen tuomioistuimen työjärjestyksen 69 artiklan 2 kohdan mukaan asianosainen, joka häviää asian, velvoitetaan korvaamaan oikeudenkäyntikulut, jos vastapuoli on sitä vaatinut. Koska komissio on vaatinut Helleenien tasavallan velvoittamista korvaamaan oikeudenkäyntikulut ja koska Helleenien tasavalta on hävinnyt asian, se on velvoitettava korvaamaan oikeudenkäyntikulut. 

Päätöksen päätösosa

Näillä perusteilla YHTEISÖJEN TUOMIOISTUIN (kuudes jaosto) on antanut seuraavan tuomiolauselman: 1) Helleenien tasavalta ei ole noudattanut elintarvikehygieniasta 14 päivänä kesäkuuta 1993 annetun neuvoston asetuksen 93/43/ETY mukaisia velvoitteitaan, koska se ei ole antanut säädetyssä määräajassa kyseisen direktiivin noudattamisen edellyttämiä lakeja, asetuksia ja hallinnollisia määräyksiä. 2) Helleenien tasavalta velvoitetaan korvaamaan oikeudenkäyntikulut.